„Dacă ieri, la orele 22.00, aproape jumătate de milion de clienți nu beneficiau de alimentare cu electricitate, ca urmare a furtunii violente din vestul și nordul României, astăzi, după intervențiile echipelor operative, numărul clienților nealimentați cu energie s-a redus la circa 263.000”, se arată într-un comunicat transmis luni, după ședința Comandamentului energetic din cadrul Dispecerului Energetic Național (DEN), convocat de ministrul Energiei, Toma Petcu.